ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ፖሊስ ከተማ ካይሮ ብዙሓት ኤርትራውያን ሰልፈኛታት ኣሲሩ 21 ሓምለ 2019 ምንጪ ስእሊ, samsom tekie/facebook መግለጺ ስእሊ, ሰልፈኛታት ኣብ ካይሮ ፊት ቤትጽሕፈት ላዕለዋይ ተጸዋዒ ስደተኛታት ብሰንበት ንጉሆ፡ ኣብ ፊት ቤትጽሕፈት ላዕለዋይ ተጸዋዒ ስደተኛታት ካይሮ ሰላማዊ ሰልፊ ዘካይዱ ዝነበሩ ኤርትራውያን ስደተኛታት፡ ካብ ኣባላት ጸጥታ ዘንብዕ ጋዝ ከምዝተኮሶምን፡ ብዙሓት ካብኦም ከም ዝተኣሰሩን ንቢቢሲ ሓቢሮም። ካብ ሰዓት 7 ንጉሆ ጀሚሮም ኣብቲ ስፍራ ዝተረኽቡ እቶም ከባቢ 500 ዝኾኑ ስደተኛታት "ሕቡራት ሃገራት ኣበይ ኣሎ?" ኢሎም እናጨደሩ ዘርእይ ቪድዮ ኣብ ማሕበራዊ መራኸቢታት ተዘርጊሑ ኣሎ። እንተኾነ ግን ፖሊስ ነዊሕ ከይጸንሑ ከም ዝበተኖም ይገልጹ። ኣርባዕተ ወከልቲ ናይቶም ሰልፈኛታት ምስ ዝምልከቶም ኣካላት ኣብ ውሽጢ እቲ ቤትጽሕፈት እናተዘራረቡ፡ ፖሊስ ኣንጻር እቶም ሰልፈኛታት ስጉምቲ ከም ዝወሰደን፤ "ሸዑ እቶም ኣባላት ዩኤንኤቸሲኣር ኪዱ ኣይንሰምዓኩምን ኢና ድላይኩም ግበሩ" ከም ዝበልዎም ሓደ ካብቶም ወከልቲ እቶም ሰልፈኛታት ዝኾነ ደንደን እስማዒል ገሊጹ። ምላሽ ንምርካብ ናብ ቤትጽሕፈት ላዕለዋይ ተጸዋዒ ስደተኛታት ካይሮ ዝገበርናዮ ፈተነ ግና ክሰልጠና ኣይከኣለን። ‘ክልተ ዓመትን መንፈቕን ኣብ ኮንቴይነር ዝተኣሰረት’ ኤርትራዊት ምስ ትራምፕ ተራኺባ ሲኖዶስ፡ 'ሳልሳይ ፓትሪያርክ ነበር ደጊም ካብ ቤተ-ክርስትያን ውጹእ'ዮም' ኤርትራውያን ስደተኛታት ኣብ ሸገረኣብ ‘ንሕማማት ተቓሊዕና’ ይብሉ ብቴለፎን ዘዘራረብናዮ ደንደን፡ ኣብ ሓንቲ ናይ ፖሊስ መኪና ምስ ብዙሓት ሰልፈኛታት ተኣሲሩ ምህላውን ናበይ ይወስድዎም ምህላዎም ከም ዘይፈልጥን ገሊጹልና። ንሱ ወሲኹ ኣብ ካልኦት መካይን'ውን ዝተኣሰሩ ከም ዘለው ሓቢሩ። ኣሚነ ክፍየሱስ ዝተበሃለ ካልእ ኤርትራዊ'ውን "ከባቢ 40 ስደተኛታት ኣብ ሓንቲ መኪና ጸቓቒጦምና'ለዉ። ናብ ዝወስዱና'ውን ኣይንፈልጥን" ኢሉ። ድሕሪ እቲ ፍጻመ ብምልኦም እቶም ሰልፈኛታት ተበታቲኖም ከም ዘለውን ፖሊስ ይሓድኖም ከም ዘሎን ገሊጹ። ካልእ ክንረኽቦ ዝፈተንና ሰልፈኛ ብኣባላት ጸጥታ ይህደኑ ብምህላዎም ኣብ ምቹእ ቦታ ከም ዘየሎ ሓቢሩና። ምኽንያት እቲ ሰላማዊ ሰልፊ፡ ጉዳይ ኤርትራውያን ብፍላይ ጉዳይ ድሕነት፡ ጉዳይ ናብ ሳልሳይ ሃገር ምስግጋር፡ ጉዳይ ዑቕባ ምርካብ፡ ካብ ግዜ ናብ ግዜ እናከፍአ ከም ዝመጸ ምዃኑ ደንደን ይገልጽ። ንሱ ነቲ መስርሕ ምስቶም ካብ ሶርያውያን፡ ዒራቕ፡ ሶማልን የመንን ዝመጹ ስደተኛታት ብምንጽጻር ናይቶም ኤርትራውያን ኣዝዩ ዝነውሐ ምዃኑ እዩ ዝሕብር። ብዘይካ'ዚ ካልእ ነቲ ሰላማዊ ሰልፊ ከካይዱ ዘገደዶም ጉዳይ ትሕቲ ዕድመ እዩ ዝብል ደንደን፡ ትሕቲ ዕድመ ዝኾኑ፡ ንኤርትራውነቶም መረጋገጺ ሰነድ ስለ ዘይብሎም ብዘይ ዝኾነ ሓገዝ፡ ንኽልተ ሰለስተ ዓመት ጉዳዮም ከም ዝምጠጥ ይሕበር። እዚ ድማ "ናብ ግዳም ሓደርነት፡ ዘየድሊ ወልፍታትን ኣብ'ተን ደቂ ኣንስትዮ'ውን ዘየድሊ ጥንሲ" ከም ዝቃልዑ ሓቢሩ። ብሰንኪ እዚኦምን ካልእን ጸቕጥታት ናይ ቀቢጸ ተስፋ ስጉምትታት ክወስዱ ዝግደዱ ዘለው፡ ብዙሓት ምዃኖም ዝገልጽ ደንደን፡ ናብ ሱዳን ዝምለሱን ሰሃራ ቆሪጾም ናብ ሊብያ ክኸዱ ዝተገደዱ'ውን ከም ዘለው ሓቢሩ። ነቲ ኣብ ከተማ ካይሮ ዘካየድዎ ሰላማዊ ሰልፊ ተቓውሞ ንምብታን ዘንብዕ ጋዝ [ካብ ኣባላት ጸጥታ ግብጺ] ከም ዝተተኮሶም ዝገልፍ ኣሚነ፡ እቲ ሰብ ምስተበታተነ ክሳብ ናብ ሳህራ በረኻ ዝሃደሙ ከም ዘለዉ ሓቢሩ። "እቲ ሰብ ዓቕሉ ምስ ጸበቦ ንተኣከብ ኢሉ ንጉሆ ካብ ሰዓት 7፡00 ጀሚሩ ክራኸብ ጀሚሩ። 'ኤርትራውያን መሰልና ተጋሂሱ'ሎ፤ ይተሓለወልና' ምስበልና፡ መጺኦም ክብትኑና ፈቲኖም ንሕና ድማ መሊስና ንተኣኻኸብ" ዝበለ ኣሚን ፖሊስ ንሰልፈኛታት ክሃርም ከም ዝጀመረ ገሊጹ። "ኣብዚ ሕጂ እዋን [ብስልኪ ከዘራርበና ከሎ ሎሚ ሰንበት 21 ሓምለ ከባቢ ሰዓት 2፡00] ናብ ዝተፈላለየ ቦታ እናወሰዱና ኣብ ውሽጢ ዝተዓሸገት መኪና ክልተ ሰዓት ጌርና ኣሎና። ኩሉ ሰብ ዓቕሉ ጸቢብዎ'ዩ ዘሎ" ኢሉ። ኣብ ዘዘራረብናዮም እዋን እቶም ስደተኛታት ሓሩር በርቲዕዎም ንፋስ ደልዮም ዓው ዓው ክብሉ ይስምዑ ነይሮም። ተዛማዲ ትሕዝቶ ቤት ምኽሪ ሰብኣዊ መሰላት ንመዝነት መርማሪት ጉዳያት ሰብኣዊ መሰላት ኤርትራ ንሓደ ዓመት ኣሐዲሱ12 ሓምለ 2019 ካቶሊካዊት ቤተክርስትያን ኤርትራ ኣብዚ ቅንያት ንዝወሃብ ዘሎ መግለጺታት ኮኒና18 ሓምለ 2019 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 6 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ” 7 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
